Timorsjøen

Timorsjøen (indonesisk: Laut Timor, portugisisk: Mar Timor, engelsk: Timor Sea) er et randhav til Indiahavet, beliggende nord for Australia og sør for øya Timor. Sjøområdet i øst er Arafurasjøen, som er en del av Stillehavet. Den australske byen Darwin er den eneste store byen ved Timorsjøen.

Timorsjøen er 480 km bred, og dekker et område på 610 000 km². Dypeste punkt ligger i nordlige deler av sjøen, og er på 3300 meter. 

Under Timorsjøen ligger det store olje- og gassforekomster. Australia og Øst-Timor er uenige om rettighetene til å utvinne peteroleumsforekomstene, da man ikke har kommet til enighet om en delelinje i Timorsjøen.

Stillehavet
Australias geografi
Indonesias geografi